Dodijeljene stipendije Raise the Bar

**Željka Bleuš i Nikola Tomašić s Korčule dobitnici su kulinarske stipendije Raise the Bar**

**Slastičarka Željka Bleuš (25) i chef Nikola Tomašić (22) s Korčule** **dobitnici su kulinarske stipendije** koju **Coca-Cola HBC Adria dodjeljuje u sklopu** [**projekta Raise the Bar**](https://www.raisethebaradria.com/), a koja će im omogućiti profesionalno **usavršavanje na uglednim svjetskim učilištima** kao što su **Le Cordon Bleu, École Ducasse i ALMA - La Scuola Internazionale di Cucina Italiana**. Uz Željku i Nikolu stipendije su dobili chefovi Stella Pasek i Tilen Utenkar, a stipendije su im dodijeljene u utorak 18. travnja u Zagrebu, na predstavljanju vodiča Gault&Millau 2023. za Hrvatsku.

**Nikola Tomašić**, koji u radi korčulanskom restoranu s Michelinovom zvjezdicom Lešić Dimitriju, i prošle godine bio je među finalistima za stipendiju, a na tehničkome testiranju ove godine je **pokazao značajan napredak te smirenost i staloženost pri izvršavanju zadatka**. Slastičarka među kuharima i sudionica Masterchefa **Željka Bleuš** također radi u Lešić Dimitriju, a priliku za besplatno profesionalno usavršavanje dobila je jer je imala **najbolje rezultate u slastičarskome dijelu testiranja**.

*„Projektom Raise the Bar Coca-Cola HBC Adria od 2019. godine pruža podršku mladim profesionalcima koji rade u ugostiteljstvu da ostvare svoje ambicije i postignu razinu izvrsnosti koja će doprinijeti cijelome sektoru. Do sada smo na Akademiji Raise the Bar educirali 55 barmena, konobara i barista, talentiranim mladim kuharima i slastičarima podijelili smo 14 stipendija te smo za više od 1.000 učenika škola s ugostiteljskim i turističkim usmjerenjima osigurali dodatnu edukaciju u sklopu programa Raise the Bar Youth. Ponosni smo što smo podigli razinu njihovog znanja i pomogli im da ga usklade sa zahtjevima tržišta i potrebama poslodavaca“,* istaknuo je **Filip Verbanac**, direktor Odjela za kavu, jaka alkoholna pića i ugostiteljstvo Coca-Cole HBC Adria.

Nikola i Željka na tehničkome testiranju su pokazali zavidnu motivaciju i ambiciju koje su ih i potaknule da se prijave za sudjelovanje **u projektu Raise the Bar** kojim **Coca-Cola HBC Adria podržava razvoj hrvatskog ugostiteljstva i turizma**. Dobitnici ovogodišnjih stipendija zasigurno će ostaviti trag na hrvatskoj kulinarskoj sceni, čemu u prilog ide i činjenica što su stipendije zaslužili jer su ih kao najbolje prepoznali **chefovi** **Igor Gudac, Marko Gajski** i **Bruno Vokal, slastičarka Tea Mamut** te najbolji hrvatski sommelier i suvlasnik Noela **Ivan Jug**. Dobitnici će u suradnji s timom projekta Raise the Bar odabrati učilište koje će pohađati kako bi edukacija bila usklađena s njihovim trenutnim znanjima i željenim područjem usavršavanja.

Uz Stipendije, projekt Raise the Bar obuhvaća i [Akademiju](https://www.raisethebaradria.com/raise-the-bar-academy/) za barmene, konobare i bariste te program [Raise the Bar Youth](https://www.raisethebaradria.com/raise-the-bar-youth/) za učenike završnih razreda srednjih škola s ugostiteljskim i turističkim usmjerenjima. Više informacija o projektu možete pronaći na internetskoj stranici: [raisethebaradria.com](https://www.raisethebaradria.com/)